El Consell de les Dones acorda concentrar-se quan es produisquen assassinats per violència de gènere en qualsevol part de l'Estat
16 de juliol de 2021

Carcaixent

El Consell Municipal de les Dones, en la reunió ordinària celebrada el passar dimarts 7 de juliol, mostra la seua preocupació per la normalització i invisibilització del casos d’assassinats de dones i/o menors per violència de gènere.

Des de l’1 de gener de 2003 ja són més de 1,100 dones les que han sigut assassinades a mans de la seua parella o exparella al nostre país, així com també han augmentat els i les menors víctimes d’aquesta violència. No obstant, la major part de la població ha normalitzat estos assassinats i sols mostra la seua repulsa quan són cassos molt propers o en cas de criatures

Aquest Consell vol manifestar el seu rebuig ferm a TOTS estos assassinats, així com a tota les violències masclistes.

El Consell considera important mostrar la repulsa de tota la població cap aquestes violències, convocant a tota la ciutadania a que se involucre i mostrant el respecte a totes les víctimes de violències masclista ocorregudes al territori espanyol.

Per estes raons, el Consell pren el següent acord:

1\. Quan és produïsca l’assassinat d’una dona o/i els seus fills o filles per violència de gènere a tot el territori espanyol, el dia següent al confirmar-se els fets, el Consell convocarà, a les 20 hores en horari d’estiu i a les 19 hores en hivern, a tota la població a manifestar la seua repulsa als crims en una concentració a la Plaça Major.

Si el fet es confirma un dissabte, la concentració es produirà el dilluns següent.

2\. El Consell vol convocar a tota la ciutadania i associacions locals a manifestar la seua repulsa a esta violència.

Sols acabarem amb ella unint esforços